**VARÁZS-SULI**

Szakköri foglalkozás

Kapitány Máté: A varázstalan mágus= Szitakötő. 2017. 39.sz. p. 4-5.

1. **„Keresd a párod!”**

Szókártyák segítségével párok alakítása

Szókártyák 12 db:

*SZITA-KÖTŐ FOLYÓ-IRAT TARTALOM-JEGYZÉK*

*GONOSZ MOSTOHA - TÜKÖR HARRY POTTER - PÁLCA*

*ALADDIN – LÁMPA*

1. **„Ajánló”**

A két fős „csapatok” párokban dolgoznak. Ajánlataikat egy kartonpapírra írják fel! Mindegyik pár, mindegyik feladatra válaszol.

* *Keress a 39. számban verset!*
* *Ajánlj egy mesét!*
* *Találsz-e nagyoknak szóló érdekes cikket?*
* *Mit látsz a mellékleten?*
1. **„Cím-activity”**

Találd ki, melyik olvasmány címét írtam körül? Segít a folyóirat tartalomjegyzéke

*VARÁZSTENYÉR*: Mágikus kéz

*A BOLOND MESÉJE*: A buta ember története

*A NAGY SZÜRKE KAVICS*: Nem kicsi, sötét kő

*A BŰVÖS KARD*: Egy különös fegyver

*A BŰVÖS ERDŐ*: A varázslatos liget

*SÖTÉT ENERGIA*: Sötét energia

(Az aláhúzott meghatározásokat adom meg, a dőlt betűsek a megoldások)

1. **Kapitány Máté: A varázstalan mágus**

A 4.-5. oldalon találhatóillusztráció megfigyelése. Egy kis időt hagyunk az ismerkedésre, majd becsukják a folyóiratot.

Kérdéseket teszek fel, hogy mire emlékeznek?

pl.:

* *Mi van a könyvbe írva?*
* *Hány varázsló visel szemüveget?*
* *Mindegyikük kalapját csillagok díszítik.*
1. **Tanári felolvasással ismerkedünk a szöveggel.**

A párok ***„kérdező orsót”*** kapnak, amelyek alapján kérdeznek egymástól.

 (kérdések: Ki, Hol? Kit? Miért? Mi? Mikor? Mit? Hogyan?)

* *Mi volt az erőssége Bonifácnak?*
* *A hétköznapi embereknek lehetnek „varázstárgyai”? (pl .szerencse kavics, kabalák stb.)*

Saját példák megbeszélése

1. **Bonifác iskolájában milyen tanórák vannak?**

Üres órarendet kapnak, és egy nap tantárgyait állítsák össze páronként! (pl. bűbájtan, átváltozástan stb.)

1. **A Mágikus iskolában is van könyvtár. Válogassátok ki, hogy mely könyveket találjátok meg ott!**

(Előre kikészített könyvcsomag, amelybe pl. következő könyvek kerülnek: Varázslóiskola Vágyországban, Kalandok Óz Birodalmában, Kótyagos boszorkák, Boszik az iskolapadban stb. )

1. **Könyvleltár**

Az előző feladat könyveiből, amelyek a varázslókkal kapcsolatba hozhatók tovább játszunk.

10 db könyv marad az asztalon. Mindenki kézbe veheti, lapozhatja őket. Majd egy pár tagjai kimennek. Egy könyvet eldugunk. A pároknak kell kitalálni, hogy melyik könyv hiányzik.